Mizík, Stanislav, poslanec NR SR (2021-09-22):
Vážené kolegyne a kolegovia, predkladáme návrh zákona, ktorým sa mení a dopĺňa zákon 300/2005 Z. z. Trestného zákona v znení neskorších predpisov, ktorým sa menia a dopĺňajú niektoré zákony. Tento návrh predkladajú poslanci za stranu Kotlebovci – Ľudová strana Naše Slovensko Marian Kotleba, Rastislav Schlosár, Martin Beluský, Magdaléna Sulanová. Pre mňa, Stana Mizíka, je veľkou cťou, že som mohol participovať na tomto zákone, byť jeho predkladateľ, jeho spolupredkladateľ. Cieľom legislatívneho návrhu je zabrániť diskriminácii osôb, ktoré sa nepodrobili očkovaniu proti COVID-u-19 alebo také očkovanie odmietajú, a tým pádom ochrániť základné ľudské práva a slobody občanov Slovenskej republiky. Teraz mimo iného jedna dôležitá skutočnosť, uvádzame to v dôvodovej správe. Očkovanie proti COVID-u-19 sa vykonáva vakcínami, ktoré neprešli všetkými fázami klinického skúšania v ich bežnej štandardnej dĺžke. Preto sú mnohými odborníkmi a lekármi považované len za experimentálne. A teraz pýtam sa, upozorňujem: Po prvé, žiadna, nikto žiadna firma, výrobca týchto experimentálnych vakcín, tzv. vakcín, nenesie zodpovednosť. Po druhé, žiaden úradník, ktorý presadzuje vyhlášky, nenesie zodpovednosť. Po tretie, žiadna vláda, ktorá presadzuje tieto vakcíny a vyhlášky, nenesie zodpovednosť. Po štvrté, žiaden lekár či zdravotná sestra pichajúca tieto experimentálne vakcíny nenesie zodpovednosť. Žiaden díler roznášajúci tieto vakcíny nenesie zodpovednosť. Žiaden predajca, nikto, nikto a ešte raz nikto nenesie zodpovednosť. A my občania Slovenskej republiky máme byť tzv. zodpovední za svoje zdravie, keď sa na nátlak médií, zamestnávateľov, zákonov, vyhlášok a nariadení máme dať zaočkovať týmito experimentálnymi vakcínami. Ešte raz to zopakujem. My občania Slovenskej republiky máme byť zodpovední za svoje zdravie, keď sa na nátlak médií, zamestnávateľov, zákonov, vyhlášok a nariadení máme dať zaočkovať týmito experimentálnymi vakcínami. Keď vláda Slovenskej republiky opakovane a nie raz deklarovala, že zaočkovanie proti COVID-u-19 je a zostane dobrovoľné, stále sú ľudia, podotýkam, občania Slovenskej republiky, ktorí sú za svoju neochotu sa dať vakcinovať s týmito čudnými vakcínami diskriminovaní. Sú diskriminovaní za svoju neochotu dať sa zaočkovať týmito experimentálnymi vakcínami. A ako sú diskriminovaní? Už to bolo povedané. Rôzne formy šikany, nátlak a tak ďalej. Sú diskriminovaní dokonca aj za to, že si všimli obrovské množstvo ľudí z ich okolia, ktorí dopadli veľmi zle, naozaj veľmi zle. Som proti akejkoľvek diskriminácii. Na zadnom okne môjho auta mám nadpis, heslo: „Za slobodu v očkovaní.“ To hovorí za všetko. Chceš sa zaočkovať neoverenou vakcínou, za ktorú nik nenesie zodpovednosť? Tak sa zaočkuj, ale nenúť mňa, aby som to robil. Ja som veľmi zodpovedný. Vidím obrovské množstvo ľudí s ťažkými stavmi po očkovaní, zápaly srdca, infarkty, embólie, strata pohyblivosti, a tiež vidím ľudí zaočkovaných, čo dostali opäť COVID. Sú toho plné médiá. Dokonca v mojej rodine boli dva infarkty. Ženy tesne po päťdesiatke, mladé, zdravé, športovkyne. Alfa, omega. Tento návrh chráni občanov proti diskriminácii, chráni ľudské práva a slobody. Bodka.